Diari Oficial de la Generalitat Valenciana


Sumari del DOGV 5244, del 24-04-2006 (2006/4583)

ORDRE de 7 de març de 2006, de la Conselleria d'Economia, Hisenda i Ocupació, per la qual es publica la línia pressupostària, es fixen els crèdits màxims que han de finançar les ajudes als assistents als cursos de perfeccionament tècnic realitzats en els centres nacionals de formació del SERVEF de Paterna i Alacant en el marc del Pla Anual de Formació de Formadors del Pla de Formació i Inserció Professional (Pla FIP), i es determina la competència per a resoldre estes ajudes.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5244

Data del DOGV
:   24-04-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/4583


Data del document
:   07-03-2006

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * ajuda pública
    * inserció professional
    * formació professional
    * suport econòmic
    * reciclatge professional

ORDRE de 7 de març de 2006, de la Conselleria d'Economia, Hisenda i Ocupació, per la qual es publica la línia pressupostària, es fixen els crèdits màxims que han de finançar les ajudes als assistents als cursos de perfeccionament tècnic realitzats en els centres nacionals de formació del SERVEF de Paterna i Alacant en el marc del Pla Anual de Formació de Formadors del Pla de Formació i Inserció Professional (Pla FIP), i es determina la competència per a resoldre estes ajudes. [2006/X4583]  
En compliment del que es va acordar en la Comissió de Coordinació i Seguiment dels Convenis de Col·laboració de Formació Professional i Ocupacional i Centres Nacionals, prevista en l'annex del Reial Decreto 2.673/1998, d'11 de desembre, es recull la realització de diversos cursos de perfeccionament tècnic de formadors del Pla FIP en els centres nacionals de Formació Professional Ocupacional de Paterna i Alacant a fi de dur-los a terme durant l'exercici 2006.  
En el Pla referit està prevista la concessió d'ajudes als assistents als cursos, d'acord amb el que estableix el Reial Decret 631/1993, de 3 de maig, pel qual es regula el Pla FIP, l'Ordre de 13 d'abril de 1994, del Ministeri de Treball i Seguretat Social, l'Ordre de 20 de setembre de 1995 del ministeri referit, i l'Ordre TAS/ 466/2002/ d'11 de febrer, normativa que assenyala les condicions per a sol·licitar les ajudes, així com el termini per a sol·licitar-les: un mes des de la incorporació al curs corresponent.  
D'altra banda, convé determinar el procediment de concessió de les ajudes, quina autoritat serà la competent per a resoldre en l'àmbit de la nostra Comunitat les sol·licituds d'ajudes efectuades pels assistents als cursos de perfeccionament tècnic mencionats, i determinar d'acord amb la Llei d'Hisenda Pública de la Generalitat Valenciana els crèdits màxims que han de finançar les repetides ajudes.  
Per tot això, fent ús de les facultats que em conferixen la Llei 5/1983 de 30 de desembre de Govern Valencià, i el Decret 112/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,  
ORDENE  
Article 1  
Es destinarà una quantia màxima de 43.000 euros (quaranta-tres mil euros) a càrrec de la línia T567000 del subprograma pressupostari 322.52 .Formació Professional Ocupacional. de la Llei de Pressupostos de la Generalitat Valenciana per a l'exercici 2006, per a atendre les sol·licituds d'ajudes efectuades pels assistents als cursos de .Modelatge i representació de peces de fusteria i moble en 3D., de .Disseny i generació de plans de peces de mobiliari en 3D Inventor V. 6., i . Marcatge i traçat de fusteria i moble. a impartir en el Centre Nacional de Formació del SERVEF de Paterna, i als cursos .Qualitat: gestió per processos., .Programació d'aplicacions de comerç. e (amb Microsoft. Net)., .Nova fiscalitat en la microempresa ., i .El teletreball. a impartir en el Centre Nacional de Formació del SERVEF d'Alacant.  
Article 2  
1. El procediment de concessió de les ajudes recollides en esta ordre serà el previst en l'article 17 de l'Ordre de 13 d'abril de 1994 del Ministeri de Treball i Seguretat Social, per la qual es dicten normes per al desplegament del Reial Decret 631/1993, de 3 de maig, article modificat per Ordre de 20 de setembre de 1995 del dit ministeri, i per l'Ordre TAS/466/2002, d'11 de febrer.  
2. El termini per a efectuar la sol·licitud de les ajudes recollides en la present ordre serà d'un mes des de la incorporació al curs corresponent.  
3. La instrucció dels expedients correspondrà a les direccions territorials d'Ocupació del Servef de València i Alacant.  
4. La resolució d'estes sol·licituds, a proposta del director territorial d'Ocupació del Servef, correspondrà al director general del SERVEF, o a la persona que delegue.  
DISPOSICIONS FINALS  
Primera  
La present ordre entrarà en vigor l'endemà de la publicació en el Diari Oficial de la Generalitat Valenciana.  
Segona  
Contra el present acte, que posa fi a la via administrativa, els interessats podran interposar recurs contenciós administratiu en el termini de dos mesos, comptat des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant este mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació  
València, 7 de març de 2006  
El conseller d'Economia, Hisenda i Ocupació,  
GERARDO CAMPS DEVESA